Βερανζέρου 13, ΤΚ. 10677 Αθήνα **Αριθμ. Πρωτ. 287**

τηλ.: 2103648337

Αθήνα, 19/05/2022

Web: [www.instdrg.gr](http://www.instdrg.gr/)

e-mail: contact@instdrg.gr

CPV 72246000 –Υπηρεσίες παροχής συμβουλών σε θέματα συστημάτων πληροφορικής

ΑΔΑΜ 23PROC012715306

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**Για σύναψη σύμβασης ανάθεσης κατάρτισης σχεδίου ανάλυσης κινδύνου και ενιαίας πολιτικής ασφαλείας συστημάτων πληροφορικής**

**της εταιρείας με την επωνυμία «ΚΕΝΤΡΟ ΤΕΚΜΗΡΙΩΣΗΣ ΚΑΙ ΚΟΣΤΟΛΟΓΗΣΗΣ ΝΟΣΟΚΟΜΕΙΑΚΩΝ ΥΠΗΡΕΣΙΩΝ ΑΕ»**

**(ΚΕΤΕΚΝΥ ΑΕ)**

# ΓΕΝΙΚΑ

Το **Κέντρο Τεκμηρίωσης και Κοστολόγησης Νοσοκομειακών Υπηρεσιών** (KETEKNY) – Ελληνικό Ινστιτούτο DRG, είναι ανώνυμη εταιρεία μη κερδοσκοπικού χαρακτήρα, η οποία ιδρύθηκε με τις διατάξεις του Ν. 4286/2014, όπως τροποποιήθηκε και ισχύει. Κύριος σκοπός του KETEKNY είναι η ανάπτυξη ενός αντικειμενικού, δίκαιου και διαφανούς συστήματος κοστολόγησης και αποζημίωσης νοσοκομειακών υπηρεσιών που βασίζεται στις Διαγνωστικά Ομοιογενείς Ομάδες (Diagnosis Related Groups, DRG).

Ο ν.4961/2022 δημιουργήθηκε με σκοπό να ενισχυθεί η ανθεκτικότητα της δημόσιας διοίκησης απέναντι σε απειλές στον κυβερνοχώρο. Συγκεκριμένα, αντικείμενό του, αποτελεί η θέσπιση ρυθμίσεων για την διαμόρφωση των κατάλληλων εγγυήσεων για τη διασφάλιση των δικαιωμάτων των φυσικών και νομικών προσώπων και την ενίσχυση της λογοδοσίας και της διαφάνειας κατά τη χρήση συστημάτων, καθώς και τη συμπλήρωση του υφιστάμενου πλαισίου για την κυβερνοασφάλεια. Η προσαρμογή στο νόμο αυτόν, αποτελεί υποχρέωση του ΚΕΤΕΚΝΥ και μία προέκταση της συμμόρφωσης με τον Γενικό Κανονισμό Προστασίας Δεδομένων.

Σκοπός της παρούσας πρόσκλησης είναι:

* + H κάλυψη των απαιτήσεων του ανωτέρω ν. 4961/2022
	+ H υλοποίηση των απαραίτητων ενεργειών βάσει του αρ. 20 του νόμου
	+ H εναρμόνιση του ΚΕΤΕΚΝΥ με τις απαιτήσεις του νόμου, ώστε να αποκτήσει ανθεκτικότητα σε απειλές από τον Κυβερνοχώρο

Για το λόγο αυτό

**καλείται**

όποιος ενδιαφέρεται να καταθέσει προσφορά για τη σύναψη σύμβασης ανάθεσης κατάρτισης σχεδίου ανάλυσης κινδύνου και ενιαίας πολιτικής ασφαλείας συστημάτων πληροφορικής σύμφωνα με τον ν.4961/2022.

Η διάρκεια της σύμβασης θα οριστεί σε δύο (2) μήνες και η αμοιβή του αναδόχου μέχρι του ποσού των 5.500 ευρώ πλέον ΦΠΑ.

Κριτήριο για την κατακύρωση της υπηρεσίας είναι η πλέον συμφέρουσα από οικονομική άποψη προσφορά, βάσει τιμής. Ο Ανάδοχος θα υπογράψει σχετική σύμβαση με τον νόμιμο εκπρόσωπο του ΚΕΤΕΚΝΥ.

**ΠΡΟΫΠΟΘΕΣΕΙΣ**

Ο υποψήφιος ανάδοχος θα πρέπει:

1. Να είναι πιστοποιημένος με ISO 27001, ISO 90001, ISO 20000-1, ISO 37001
2. Να έχει υλοποιήσει τουλάχιστον δύο (2) Έργα Συμμόρφωσης με το GDPR
3. Να διαθέτει κατάλληλη ομάδα έργου που να καλύπτει τις προϋποθέσεις για την υλοποίηση του έργου

Συγκεκριμένα θα πρέπει να διαθέτει ομάδα με τουλάχιστον πέντε (5) μέλη για την ολοκλήρωση του Έργου. Η ομάδα θα πρέπει να διαθέτει τουλάχιστον μέλη με τους εξής ρόλους και προσόντα:

**Υπεύθυνος Έργου / Project Manager**: ο οποίος θα έχει τη συνολική ευθύνη των εργασιών του Αναδόχου, τη διοίκηση, την πρόοδο και τον συντονισμό όλων των στελεχών της ομάδας έργου, θα είναι υπεύθυνος για τη διασφάλιση της ποιότητας του έργου, καθώς και την τήρηση όλων των προδιαγραφών πληρότητας που θέτει η Αναθέτουσα Αρχή. Ο Υπεύθυνος Έργου θα πρέπει να διαθέτει τουλάχιστον τα προσόντα και την εμπειρία, που αναφέρονται παρακάτω και αυτά να αποδεικνύονται επαρκώς:

* Πανεπιστημιακό δίπλωμα ή πτυχίο σπουδών (ΑΕΙ) της ημεδαπής ή αντίστοιχου ιδρύματος της αλλοδαπής
* Δεκαετή (10 έτη) επαγγελματική εμπειρία στην υλοποίηση ή/και διοίκηση έργων πληροφορικής.

**Υπεύθυνος Νομικός Σύμβουλος**: Θα πρέπει να διαθέτει τουλάχιστον τα προσόντα και την εμπειρία που αναφέρονται παρακάτω και να αποδεικνύεται επαρκώς:

* Μεταπτυχιακό Τίτλο σπουδών από την ημεδαπή ή αντίστοιχου ιδρύματος της αλλοδαπής σε αντικείμενο σχετικό με το Δίκαιο της Πληροφορικής.
* Πανεπιστημιακό Δίπλωμα (ΑΕΙ) από την ημεδαπή ή αντίστοιχο πανεπιστήμιο της αλλοδαπής
* Εμπειρία σε θέματα Προστασίας Δεδομένων

**Υπεύθυνος Ασφάλειας Πληροφοριακών Συστημάτων.** Για την επιτυχή ολοκλήρωση του Έργου είναι απαραίτητο να υπάρχει άτομο το οποίο να έχει εμπειρία από ασφάλεια των πληροφοριακών συστημάτων και ειδικότερα των δεδομένων που κυκλοφορούν στα συστήματα αυτά. Το άτομο που θα αναλάβει το ρόλο αυτό θα πρέπει να διαθέτει τουλάχιστον τα εξής προσόντα:

* Πανεπιστημιακό Δίπλωμα (ΑΕΙ) από την ημεδαπή ή αντίστοιχο πανεπιστήμιο της αλλοδαπής
* Μεταπτυχιακό Δίπλωμα (ΑΕΙ) από την ημεδαπή ή αντίστοιχο πανεπιστήμιο της αλλοδαπής
* Συμμετοχή σε δραστηριότητες προτυποποίησης

**Υπεύθυνος Κυβερνοασφάλειας:** Είναι απαραίτητο να υπάρχουν τουλάχιστον δύο (2) άτομα στην ομάδα έργου τα οποία να έχουν αναπτυγμένες γνώσεις αναφορικά με το περιβάλλον της Κυβερνοασφάλειας. Συγκεκριμένα και οι δύο θα πρέπει να διαθέτουν:

* Πανεπιστημιακό Δίπλωμα (ΑΕΙ) από την ημεδαπή ή αντίστοιχο πανεπιστήμιο της αλλοδαπής
* Μεταπτυχιακό Τίτλο σπουδών από την ημεδαπή ή αντίστοιχου ιδρύματος της αλλοδαπής
* Πενταετή (5 έτη) εμπειρία στο κομμάτι του Risk Governance

**ΠΑΡΑΔΟΤΕΑ**

* Πλάνο Υλοποίησης Έργου (Περιγραφή του Έργου, καθώς και του τρόπου με τον οποίο θα εκτελεστεί) – Εγχειρίδιο Παράδοσης του Έργου
* Κατάλογος Πληροφοριακών Assets του Φορέα
* Κατάλογος Εκτιμώμενων Απειλών
* Vulnerability Assessment
* Report Συνολικού Κινδύνου
* Compliance Plan για βελτίωση της ανθεκτικότητας του Φορέα σε επιθέσεις στον Κυβερνοχώρο
* Disaster Recovery Plan (Σχέδιο Έκτακτων Συνθηκών)
* Πολιτική Ασφάλειας Συστημάτων Πληροφορικής και Επικοινωνιών

# ΔΙΑΔΙΚΑΣΙΑ ΥΠΟΒΟΛΗΣ ΠΡΟΣΦΟΡΑΣ

Οι ενδιαφερόμενοι καλούνται να υποβάλουν την τεχνική και οικονομική τους προσφορά, **αποκλειστικά**,με ηλεκτρονικό τρόπο, στη διεύθυνση ketekny@instdrg.gr **μέχρι την 25/05/2023 και ώρα 17:00.**

 Η ανάθεση των υπηρεσιών θα γίνει με απόφαση του Διευθύνοντος Συμβούλου του ΚΕΤΕΚΝΥ ΑΕ σύμφωνα με εξουσιοδότηση που του έχει δώσει το ΔΣ, ύστερα από την εξέταση της χαμηλότερης προσφοράς από την αρμόδια Επιτροπή.

Στο ηλεκτρονικό μήνυμα θα πρέπει να αναγράφεται η φράση «Συμμετοχή στην πρόσκληση εκδήλωσης ενδιαφέροντος για τη σύναψη σύμβασης ανάθεσης κατάρτισης σχεδίου ανάλυσης κινδύνου και ενιαίας πολιτικής ασφαλείας συστημάτων πληροφορικής σύμφωνα με τον ν.4961/2022. της εταιρείας με την επωνυμία «ΚΕΝΤΡΟ ΤΕΚΜΗΡΙΩΣΗΣ ΚΑΙ ΚΟΣΤΟΛΟΓΗΣΗΣ ΝΟΣΟΚΟΜΕΙΑΚΩΝ ΥΠΗΡΕΣΙΩΝ ΑΕ»

Το μήνυμα θα πρέπει να περιλαμβάνει:

1. Τεχνική Προσφορά για το έργο ενδιαφέροντος, σύμφωνα με την παρούσα, με τα αποδεικτικά για την τεκμηρίωση της πλήρωσης των ως άνω προϋποθέσεων
* Κατάλογο έργων, με μνεία, για κάθε παράδοση έργου, του παραλήπτη, της ημερομηνίας παράδοσης και του ποσού.
* Αναλυτικά Βιογραφικά Σημειώματα του Υπεύθυνου Έργου και των μελών ομάδας έργου και Τίτλοι Σπουδών Μελών ομάδας έργου
* Αποδεικτικά των Πιστοποιητικών ISO 27001, ISO 90001, ISO 20000-1, ISO 37001

2) Οικονομική Προσφορά, συμπληρωμένη και νομίμως υπογεγραμμένη με την επωνυμία, ΑΦΜ, ΔΟΥ, κ.λ.π του υποψήφιου Αναδόχου, τηλέφωνο και υπεύθυνο επικοινωνίας, στο οποίο θα αναγράφεται συνολική προσφερόμενη τιμή χωρίς ΦΠΑ και συμπεριλαμβανομένου του ΦΠΑ και νομίμων κρατήσεων. Η οικονομική προσφορά πρέπει να φέρει υπογραφή του νομίμου εκπροσώπου της υποψήφιας εταιρείας (οικονομικού φορέα). Η προσφορά ισχύει και δεσμεύει τη συμμετέχουσα για χρονικό διάστημα 180 ημερών. Προσφορά που ορίζει χρόνο ισχύος μικρότερο από τον ανωτέρω προβλεπόμενο χρόνο, απορρίπτεται ως απαράδεκτη.

3) Υπεύθυνη Δήλωση όπως παρ. 4 του αρθρ. 8 του ν. 1599/86, υπογεγραμμένη από τον νόμιμο εκπρόσωπο/τους νόμιμους εκπροσώπους της εταιρείας στην οποία θα αναγράφεται ότι:

• Δεν συντρέχουν οι λόγοι αποκλεισμού των άρθρων 73 και 74 του ν.4412/2016, όπως έχει τροποποιηθεί και ισχύει.

• Αποδέχονται ανεπιφύλακτα τους όρους της παρούσας πρόσκλησης υποβολής προσφορών και θα αναγράφονται τα στοιχεία της πρόσκλησης (αρ. πρωτ. πρόσκλησης υποβολής προσφοράς, αναθέτουσα αρχή, τίτλος πρόσκλησης, κλπ).

• Εφόσον η πρόσκληση κατακυρωθεί στον προσφέροντα οικονομικό φορέα, αυτός οφείλει εντός προθεσμίας δέκα (10) ημερών από την κοινοποίηση της σχετικής έγγραφης ειδοποίησης του ΚΕΤΕΚΝΥ, να προσκομίσει τα απαραίτητα δικαιολογητικά, όπως ορίζεται στο άρθρο 103 του Ν. 4412/2016, όπως τροποποιήθηκε και ισχύει.

• Ο προσφέρων οικονομικός φορέας δεν έχει κηρυχθεί έκπτωτος από την ανάθεση και εκτέλεση εργασιών με το Δημόσιο ή/και τα Ν.Π.Δ.Δ. λόγω μη εκπλήρωσης των συμβατικών του υποχρεώσεων, τουλάχιστον κατά την τελευταία πενταετία.

**ΑΠΟΦΑΣΗ ΑΝΑΘΕΣΗΣ –ΥΠΟΓΡΑΦΗ ΣΥΜΒΑΣΗΣ- ΠΛΗΡΩΜΕΣ**

1. Η ανάθεση θα γίνει με απόφαση του Διευθύνοντος Συμβούλου κατόπιν σχετικής εξουσιοδοτήσεως του ΔΣ, ύστερα από εξέταση και αξιολόγηση της χαμηλότερης προσφοράς. Ο ανάδοχος που θα προκύψει οφείλει να υπογράψει σχετική σύμβαση με το ΚΕΤΕΚΝΥ ΑΕ. Για την υπογραφή της σύμβασης, ο ανάδοχος θα πρέπει να υποβάλει στο ΚΕΤΕΚΝΥ ΑΕ τα απαραίτητα δικαιολογητικά σύμφωνα με τις απαιτήσεις του νόμου.

2. Η διάρκεια της σύμβασης ορίζεται από την ημερομηνία υπογραφής και για δύο(2) μήνες, με αξία μέχρι του ποσού των 5.500 ευρώ πλέον Φ.Π.Α. Ο ανάδοχος βαρύνεται με όλους τους φόρους , τέλη, δασμούς και εισφορές που ορίζει ο νόμος.

3. Η αμοιβή θα καταβληθεί με την οριστική παραλαβή των παραδοτέων.

4. Κατά την εκτέλεση της σύμβασης, ο ανάδοχος υποχρεούται να τηρεί τις υποχρεώσεις της που απορρέουν από το νόμο και τη σύμβαση.

5. Προϋπόθεση για την πραγματοποίηση της κάθε πληρωμής είναι να υποβληθούν τα απαραίτητα παραστατικά. Η πληρωμή θα γίνεται με τραπεζική κατάθεση, μετά την προσκόμιση των νόμιμων δικαιολογητικών που προβλέπονται από τον νόμο.

**Ο ΠΡΟΕΔΡΟΣ**

**ΠΑΝΤΕΛΗΣ ΜΕΣΣΑΡΟΠΟΥΛΟΣ**